Gråspett

Gråspett (Picus canus) er en hakkespett i spettefamilien (Picidae).

Den blir om lag 32 cm lang og har gråfarget hode,  hals bryst og buk, men er mosegrønn på oversiden. Gumpen er gul. Hannen har en rød panneflekk som hunnen mangler.

Den holder til i Sør-Norge, er sjelden lenger nord, mindre knyttet til edelløvskog enn grønnspetten. Den er en stand- og streiffugl. 

Føde er hovedsakelig maurlarver og maur, men også andre insekter. Dessuten frø, bær og annen frukt. Den leter i første rekke etter mat på bakken. Den spiser også fett og talg fra fuglebrettet.

For å markere territoriet sitt trommer den jevne virvler av ca. 1,5 sekunders varighet.

Om våren synger den fallende sekvenser av myke pipetoner som blir langsommere mot slutten, omtrent slik: "gugugugu-gu-gu-gu gu gu". Utenom hekketiden er den oftest taus.

 Eksterne lenker 


Kategori:Spettefugler
Kategori:Livskraftige arter på IUCNs rødliste
Kategori:Eurasias fugler
Kategori:Takson navngitt av Johann Friedrich Gmelin
Kategori:Fugler formelt beskrevet i 1788